《寄寿何以仁御医用匏翁韵》
明代·顾清

松间倚几逐阴迁，竹里茶铛扫叶然。老去益知閒有味，丹成不恨世无传。

风尘笑我方为客，云海如君更羡仙。翘首碧山丛桂底，一尊相属定何年。

作者简介：顾清（1460-1528）字士廉，江南华亭人，弘治六年（1493）进士，官至南京礼部尚书。诗清新婉丽，天趣盎然。著有《东江家藏集》《松江府志》等。